Nem bűn a lányt szeretni
Nem bűn a lányt szeretni,
Hogy ha szeret csókolni,
Mire ő nem haragszik,
Noha tőle vonakszik.

Kis babámnak ha mondom,
Adj egy csókot, galambom,
Földre süti szemeit,
Fölkapja kis kezeit.

De ha csókot ajkára
Nyomok jó éjszakára,
Elfordul, és azt mondja:
Haragszom rád, goromba.

Nem haragszik, csak mondja
Sőt szivesen fogadja,
Ismerem a lányokat,
Nem hallgatom szavokat.
Népköltészet